52-årig mand forsøgte at kvæle sin ekskone. Varetægtsfængslet i fire uger.

Den 52-prige blev klokken 13 fremstillet i grundlovsforhør ved i Retten i Aalborg sigtet for drabsforsøg og grov vold mod sin 49-årige hustru som han er flyttet fra. Her erkendte han de faktiske omstændigheder omend han har svært ved at huske detaljerne, da han var påvirket af alkohol. Det oplyser senioranklager Anette Abildgaard fra Nordjyllands Politi. Ved grundlovsforhøret blev manden varetægtsfængslet i fire uger. Vicepolitikommissær Johan Nielsen fra lokalpolitiet i Himmerland oplyser at sigtelsen om drabsforsøg har bund i at manden forsøgte at kvæle kvinden. Voldsepisoden skete onsdag aften på parrets adresse i Løgstør, hvor naboer alarmerede politiet. Manden flygtede derefter fra adressen, og på trods af voldsom patruljering var det først torsdag morgen at politiet på baggrund af et tip kunne træffe og anholde manden, der var vendt tilbage til hjemmet. Hans hustru blev efter voldsepisoden indlagt men vicepolitikommissær Johan Nielsen fra lokalpolitiet i Himmerland forventede torsdag formiddag at hun ville blive udskrevet i løbet af torsdag.